Den Vest-Sjællandske Avis, 1835-08-01
Nyeste Post-Efterretninger. Korporations-Billen er den 20de Juli uden megen Modsigelse bleven tredie Gang læst i Underhuset og passeret. Ministerne have næsten i alle Poster drevet deres Meninger igiennem. Baronet Sir Richard Vyppan, har fremlagt Petitioner mod Billen fra Coventry og Bristol med talrige Underskrivter, hvori den kaldes en Tilintetgiørelse af arvelige og personlige Rettigheder. Han holdt derved en meget lang og bister Tale mod Billen, især fordi de lokale Auctoriteter, som han sagde, nu vilde dependere af Pøbelen. Det kommer an paa hvorledes Billen vil blive optaget i Overhuset, da de Torys Jndflydelse paa Valgene vil derved faae et stort Knæk. J Overhuset Møde den 21de Juli overleverede Lord John Russel, ledsaget af mange Medlemmer af Underhuset, Municipal-Reformbillen for England og Wales til den præsiderende Vice-Kantsler Sir L. Shadwell. Greve Grey, som sielden indfinder sig i Overhuset, mødte der dog ganske uventet, og talte, ved en Fremlæggelse af Petitioner, ubetinget til Fordeel for Billen; denne Erklæring giorde megen Opsigt; han reiste strax derpaa paa Landet. Den anden Læsning af Billen i Huset er bestemt til den 28de. – Den 21de Juli androg Lord Morpeth paa Nedsættelsen af en Kommittee angaaende den irlandske Kirkebill. Hvorpaa fulgte Sir Robert Peels Motion om et Amendement, ifølge hvilket Billen skulde deles i to Dele, hvoraf den ene skulde blot handle om Tiendernes Afløsning, og den anden om Anvendelsesmaaden af Overskuddet af den irlandske Kirke-Eiendom. Han paastod, at naar Retfærdighed kom til at gielde, saa maatte hans Forslag blive antagne Han beklagede, at saa store Overdrivelser vare blevne debiterede med Hensyn til denne Kirke-Eiendom; den afdøde irlandske Biskop Doct. Doyle havde ladet trykke, at den beløb sig til nogle Millioner, og at Protestanterne i Jrland udgjorde kun2 af Folkemængden, og deslige Absurditeter. Han befrygtede, at Regieringen og dens Venner vilde betiene sig af Billen for at drive visse politiske Formaal igiennem, som ogsaa havde bevirket det forrige Ministeriums Afskedigelse. Hvad Overskuddet af Jndkomsterne angaaer, saa udvise alle Skrifter og Undersøgelser, som ere indkomne til Regieringen, at en saadan Forventning er chimærisk, han maatte derfor ansee en saadan Angivelse om et Overskud, som at mangle Oprigtighed, og allene at have til Formaal, at opvække skuffende Udsigter for at undergrave Protestantismen. Ministeren Hr. Spring Rice besvarede denne Beskyldning med en anden, den at Sir R. Peel kun vilde have billen deelt for at anstifte en Splid ved Voteringen; thi dersom han meente det oprigtigt med sin Motion, saa maatte hans foregivne Hensigt ikke kunde opnaaes derved, da Anvendelses-Principet gaaer igiennem hele Billen. Debatterne begyndte derpaa med den største Heftighed og vedvarede til den 24de Kl. 5 1/2 om Morgenen, da Sir Robert Peels Amendement blev forkastet med 319 mod 282 Stemmer. - Boghandler Cock sælger Sir R. Peels Tale i særskilte Aftryk, 10 Sh. for 100 Exemplarer. – Man forundrer sig over at Sir Francis Burdett, den forrige saa ivrige Forsvarer af Reform Grundsætninger, har afholdet sig fra at votere ved denne, som ved saa mange andre vigtige Anledninger. - En Deel skotlandske Medlemmer ere gaaede over til Ministeriets Partie. Naar Overhuset har decideret angaaende Municipal-Billen og den irlandske Kirkebill, saa vil Parlaments-Sessionen blive sluttet.